text: אירופה פארק
  
  בעיירה הקטנה והשקטה רוסט (Rust), (לא רחוב מהעיר פרייבורג Freiburg) הוקם כבר בשנת 1975 פארק שעשועים - אחד המעולים והגדולים באירופה - על ידי חברה שמייצרת רכבות הרים, כמעין אולם תצוגה לרכבות שלה. לכן אין פלא שבפארק יש מבחר מרשים ביותר של רכבות הרים, לשמחתם הרבה של הילדים חובבי האדרנלין.
  
  אך רכבות ההרים אינן מוקד המשיכה היחידי של הפארק - הוא מעוצב בהשראת מדינות אירופה ומחולק ל-16 מתחמים. רוב המתחמים מוקדשים למדינות שונות ומעוצבים על פי מאפייניהן , אבל יש גם כאלה שמוקדשים לנושאים אחרים, למשל adventure land ו-children's world) ומעוצב על פי מאפייניה הייחודיים. התוצאה היא פארק ססגוני, יפה ומעניין ואין פלא שהוא הפארק הפופולארי ביותר באירופה, אחרי דיסנילנד כמובן.
  
  פרט לרכבות ההרים ולמתקנים המאתגרים והמסחררים, יש לומר, מציע הפארק אתר קמפינג צמוד שנוח מאוד ללון בו. אתר הקמפינג מעוצב בסגנון המערב הפרוע, יש בו מסעדה אמריקאית ומגוון פעילויות, להנאת הילדים. אם ישנים בפארק כדאי ללכת לישון מוקדם ולהיערך ליום המחרת, מצפה לכם יום גדוש במיוחד.
  
  טיפים: אני ממליצה להקדיש לפארק יום שלם לפחות ולהגיע כמה שיותר מוקדם בבוקר כדי לחסוך מעט מהתורים לרכבות ההרים המבוקשות. בדקו מראש באילו רכבות הרים אתם רוצים לבקר ותכננו את היום על פיהן.
  
  כדאי לרכוש כרטיסי כניסה לפארק באינטרנט. אם לא רכשתם כרטיסים בעוד מועד, אפשר לקנות כרטיסים בקיוסק שבקמפינג. (OSM data version: 2016-07-15T17:38:02Z) #mapsme